
Herceghalmi Általános Iskola

2053 Herceghalom, Gesztenyés út 15.

Tel/fax: 23-319-228
e-mail: iskola@herceghalom.hu

XII. „Zsámbéki-medence kis matematikusa” verseny
kiírása

Hagyományainkhoz híven idén ismét megrendezzük a „Zsámbéki – medence kis matematikusa” térségi versenyt, melyre olyan gyerekek jelentkezését várjuk, akik szeretik a játékos fejtörőket, szórakoztató, szokványostól eltérő matematikai feladatokat. Az elmúlt évben közel 300 tanuló nevezett a versenyre, akik közül 45-en jutottak be a döntőbe.
Verseny célja: a matematika népszerűsítése a Zsámbéki-medencében. Az összeállított feladatsorokkal elsősorban a tanulók logikus gondolkodását kívánjuk mérni. Lehetőséget szeretnénk biztosítani arra, hogy az iskolák 4-8. osztályos tanulói összemérhessék matematikai tudásukat. 
Nevezési korosztályok:


    
 4. osztály



5 - 6. osztály



7 - 8. osztály


A nevezéseket a mellékelt jelentkezési lapon kérjük beküldeni iskolánk címére postai úton vagy e-mail-ben.
Nevezési határidő: 2015. október 12.
Nevezési díj: korosztályonként 2.000 Ft (független a tanulók számától). A nevezések lezárását követően a fizetendő nevezési díjakról számlát küldünk.
Kérjük a nevezési díjat a Herceghalom Gyermekeiért Alapítvány 11742173-20011868 számlaszámára átutalni vagy a mellékelt csekken befizetni /a közleményben kérjük feltüntetni az iskola nevét és a korcsoportot/.
A verseny fordulói: a verseny két levelező fordulóból áll, melynek legeredményesebb résztvevőit behívjuk a döntőbe. 
A 1. forduló feladatlapját 2015. október 21-ig, a 2. forduló feladatlapját november 19-ig küldjük meg az iskoláknak.

A beküldési határidők a feladatlapokon találhatók.
A verseny értékelése: a visszaküldött feladatlapok kijavítását követően az elért pontokról a második forduló után tájékoztatjuk a résztvevőket, valamint kihirdetjük a döntő résztvevőit.

A döntő időpontja: 2016. március 19.    900 óra
A döntő helyszíne: Herceghalmi Általános Iskola
A döntő díjazása: korcsoportonként:
·  az első helyezett „Zsámbéki-medence kis matematikusa 2016” kupát vihet haza
·  az első három helyezett oklevél és tárgyjutalomban részesül
·  minden résztvevő emléklapot kap

·  a legjobban szereplő tanulók felkészítő tanárait oklevélben, tárgyjutalomban részesítjük.
Herceghalom, 2015. október 1.
Mindenkinek eredményes versenyzést kívánnak:
a verseny szervezői

